Euroopa Liidu Teataja L 280 , 13/11/1993 Lk 0033 - 0034

Soomekeelne eriväljaanne: Peatükk 3 Köide 53 Lk 0178

Rootsikeelne eriväljaanne: Peatükk 3 Köide 53 Lk 0178



Komisjoni otsus, 5. november 1993, suu- ja sõrataudi antigeeni ostmise kohta suu- ja sõrataudi vaktsiinide varusid hõlmavate ühenduse meetmete raames (93/590/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ veterinaariaalaste kulutuste kohta, [1] viimati muudetud komisjoni otsusega 93/439/EMÜ, [2] eriti selle artiklit 14, võttes arvesse nõukogu 11. detsembri 1991. aasta otsust 91/666/EMÜ, millega luuakse suu- ja sõrataudi vaktsiinide ühenduse varud, [3] eriti selle artikleid 5 ja 7, ning arvestades, et: vastavalt otsusele 91/666/EMÜ on antigeenide ost osa ühenduse meetmetest ühenduse suu- ja sõrataudi vaktsiinide varude loomiseks; komisjon on kuulutanud välja pakkumismenetluse antigeenide varumiseks; komisjon on esitatud pakkumised läbi vaadanud, võttes arvesse järgmisi tegureid: - otsuse 91/666/EMÜ II lisas esitatud tehnilised nõuded ja teised kõnealuse otsuse artiklis 5 osutatud kriteeriumid, - asjaolu, et mõned ettevõtted ei suuda mõne antigeeni puhul tarnida kogu dooside arvu, - vajadus, et tootmisettevõte vastaks täielikult hea tootmistava juhistele; komisjon on valinud Rhône-Mérieux’, et esimese etapina tarnida viis miljonit doosi Euroopa tüve alamtüüpe A5, A22 ja O1 ning Kesk-Ida tüve alamtüüpi O1; otsus ettevõtete kohta, kes tarnivad muud otsuse 91/666/EMÜ I lisas osutatud viirustüved, tehakse pärast järgmist pakkumismenetlust; tuleks ette näha finantssätted, et komisjon saaks osta kõnealused tüved Rhône-Mérieux’lt; vastavalt otsuse 91/666/EMÜ artikli 7 sätetele on vaja näha ette eeskirjad antigeeni varude jaotamiseks kõnealuse otsuse artiklis 1 nimetatud antigeenipankade vahel; iga tüvi tuleks jaotada võrdselt kahe panga vahel; igas pangas ladustatud tüved peaksid geograafiliselt vastama kõige tõenäolisemale ohupiirkonnale; vastavalt nõukogu otsuse 90/424/EMÜ artiklile 40 kohaldatakse nõukogu 21. aprilli 1970. aasta määruse (EMÜ) nr 729/70 (ühise põllumajanduspoliitika rahastamise kohta) [4] artiklites 8 ja 9 sätestatud kontrolle; lisaks sellele tuleks ette näha teatavad erisätted; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Ühendus ostab järgmised suu-ja sõrataudi antigeeni viirusetüved, igaüht viis miljonit doosi: - Euroopa alamtüüp A5, - Kesk-Ida alamtüüp A22, - Kesk-Ida alamtüüp O1, - Euroopa alamtüüp O1, maksimaalse hinnaga 4065 miljonit eküüd. 2. Lõikes 1 nimetatud antigeeni tarnib Rhône Mérieux, Pirbright Laboratory, Ash Road, Surrey, Ühendkuningriik. Artikkel 2 1. Artikli 1 eesmärkide saavutamiseks sõlmib komisjon Euroopa Ühenduse nimel lepingu Rhône-Mérieux’ga. 2. Põllumajanduse peadirektoraadi peadirektor volitatakse Euroopa Ühenduste Komisjoni nimel lepingule alla kirjutama. 3. Rhône Mérieux’le maksmine toimub vastavalt lõikes 1 osutatud lepingu tingimustele. Artikkel 3 Antigeen jagatakse nelja antigeenipanga vahel järgmiselt: a) Bayer Kölnis ja Institute for Animal Health Pirbrightis: 2,5 miljonit doosi Euroopa alamtüüpi O1 ja tüve A5 kummaski pangas; b) LNPB Lyonis ja 1ZP Brescias: 2,5 miljonit doosi Kesk-Ida alamtüüpi O1 ja tüve A22 kummaski pangas. Artikkel 4 Käesolev otsus on adresseeritud liikmesriikidele. Brüssel, 5. november 1993 Komisjoni nimel komisjoni liige René Steichen [1] EÜT L 224, 18.8.1990, lk 19. [2] EÜT L 203, 13.8.1993, lk 34. [3] EÜT L 368, 31.12.1991, lk 21. [4] EÜT L 94, 28.4.1970, lk 13. --------------------------------------------------